на Съюза
 (198)
 При разследването се установи, че повечето от показателите за вредата са се изменили в неблагоприятна посока и че икономическото и финансовото състояние на промишлеността на Съюза са се влошили през разглеждания период.
 (199)
 Благодарение на действащите мерки промишлеността на Съюза е била в състояние да увеличи пазарния си дял с 11 % въпреки намаляващите си цени в условията на свиващ се пазар.
 (200)
 Обемът на производството и на продажбите на промишлеността на Съюза е следвал същата отрицателна тенденция, както потреблението на Съюза. Рентабилността се е подобрила, но е била все още отрицателна през разследвания период в рамките на прегледа. Паричният поток се е влошил и е бил отрицателен през разследвания период в рамките на прегледа. През разглеждания период инвестициите са намалели. Възвръщаемостта на инвестициите се е възстановила в известна степен, но се задържа само леко над нулата през разследвания период в рамките на прегледа.
 (201)
 Рентабилността, паричният поток и възвръщаемостта на инвестициите са се развивали положително в началото на разглеждания период. Въпреки това, промишлеността на Съюза отново е започнала да генерира загуби през разследвания период в рамките на прегледа.
 (202)
 Същевременно през разглеждания период вносът от трети държави е намалял както в абсолютно изражение, така и като пазарен дял. Независимо от намалението в потреблението на Съюза, пазарният дял на китайския внос се е увеличил с 4 %, докато неговата цена е намаляла. Въпреки че средните цени на вноса от трети държави са били малко по-високи от много ниските китайски цени, Комисията не можа да стигне до заключение дали този внос всъщност не е бил с произход от КНР, както е посочено в съображение 171. Средната цена за единица продукция от трети държави е съвсем малко по-висока от цените, на които вносът от КНР е влизал на пазара на Съюза през разследвания период в рамките на прегледа. Следователно, независимо от това дали вносът от трети държави всъщност е внос от КНР или не, влошаването на икономическото и финансовото състояние на промишлеността на Съюза съвпада с продължаващото наличие на пазара на Съюза на дъмпингов внос от КНР в представителни количества, който продължава в значителна степен да подбива цените на промишлеността на Съюза и поради това продължава да упражнява върху нея натиск чрез нелоялна конкуренция.
 (203)
 Въз основа на цялостната оценка на факторите за вредата Комисията стигна до заключението, че промишлеността на Съюза все още е понасяла съществена вреда, тъй като не е подобрила своето икономическо и финансово състояние и не се е възстановила от съществената вреда, установена от Комисията при първоначалното разследване.
 4.7. Вероятност за продължаване на вредата
 (204)
 В съответствие с член 11, параграф 2 от основния регламент Комисията проучи дали съществената вреда, нанесена от дъмпинговия внос от КНР, ще продължи, ако се допусне срокът на действие на мерките да изтече.
 (205)
 За да бъде установена вероятността за продължаване на вредата, в случай че мерките срещу КНР бъдат отменени, Комисията анализира: i) наличния свободен капацитет в КНР, ii) привлекателността на пазара на Съюза и iii) въздействието на китайския внос върху състоянието на промишлеността на Съюза, ако се допусне